pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม  จัดเสวนาทางวิชาการป้องกันอาชญากรรมและความยุติธรรมทางอาญาในกลุ่มเยาวชน โดยการใช้กีฬา
วันพฤหัสบดีที่ 28 พฤศจิกายน 2562
กระทรวงยุติธรรม  จัดเสวนาทางวิชาการป้องกันอาชญากรรมและความยุติธรรมทางอาญาในกลุ่มเยาวชน โดยการใช้กีฬา
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงาน การเสวนาทางวิชาการว่าด้วยการใช้การกีฬา เพื่อการป้องกันอาชญากรรมและความยุติธรรมทางอาญาในกลุ่มเยาวชน
ในวันพฤหัสบดีที่ ๒๗ พฤศจิกายน ๒๕๖๒ เวลา ๐๙.๓๐ น.
ณ ห้องประชุม เพื่อการยุติธรรมแห่งประเทศไทย ๑๕ อาคารจีพีเอฟ อาคารบี
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานเปิดงาน การเสวนาทางวิชาการว่าด้วยการใช้การกีฬา
เพื่อการป้องกันอาชญากรรมและความยุติธรรมทางอาญาในกลุ่มเยาวชน
พร้อมด้วย นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม
ศาสตราจารย์พิเศษ ดร. กิตติพงษ์ กิตยารักษ์ ผู้อํานวยการสถาบันเพื่อการยุติธรรมแห่งประเทศไทย
คุณหญิงปัทมา ลีสวัสดิ์ตระกูล กรรมการคณะกรรมการโอลิมปิกสากล (IOC)
นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
นายเอกภพ เดชเกรียงไกรสร ประธานสโมสรกีฬา Bounce Be Good เข้าร่วมฯ
จัดโดย TIJ สถาบันเพื่อการยุติธรรมแห่งประเทศไทย ในฐานะเป็นหน่วยงานที่ส่งเสริมการมีส่วนร่วม
ของประเทศไทยในกรอบความร่วมมือกับสหประชาชาติว่าด้วย การป้องกันอาชญากรรมและความยุติธรรมทางอาญา
ซึ่งได้เห็นความสําคัญในประเด็นการใช้กีฬาเป็นเครื่องมือป้องกันอาชญากรรม
จึงได้ดําเนินการผลักดันเรื่องดังกล่าวให้สัมฤทธิ์ผลเป็นรูปธรรม โดยประสานทุกภาคส่วนทั้งภาครัฐ เอกชน ประชาสังคม
และสื่อมวลชน ร่วมกันส่งเสริมเพื่อนําไปขยายผลทั่วประเทศ และร่วมมือกันผลักดันในการนํากีฬา
มาใช้ในการป้องกันอาชญากรรมในกลุ่มเยาวชนรวมทั้งมีส่วนช่วยในการส่งเสริมและฟื้นฟูเด็กที่กระทําผิดให้กลับมาอยู่
ในสังคมและมีชีวิตที่ดีขึ้นได้ เมื่อได้ฝึกฝนกีฬาควบคู่กับการพัฒนาทักษะชีวิต
โดยประเด็นในการเสวนาครั้งนี้ เน้นนําเสนอศักยภาพของกีฬาในการป้องกันอาชญากรรมและความยุติธรรมทางอาญา
และประโยชน์ของการใช้กีฬาในการป้องกันอาชญากรรมในกลุ่มเยาวชน
รัฐมนตรีว่าการกระทรวงยุติธรรม กล่าวว่า ขอขอบคุณผู้แทนจากหน่วยงานต่างๆ
ทั้งภายในประเทศ อาเซียน และนานาชาติ ที่ให้เกียรติมาร่วมประชุม ซึ่งมีความเชื่อมั่นว่าเวทีเสวนาในวันนี้
จะเป็นเวทีสําคัญที่ช่วยผลักดันให้วาระเรื่องกีฬาในกรอบของการป้องกันอาชญากรรมและความยุติธรรมทางอาญา
ได้รับการยอมรับอย่างแพร่หลายและถูกนําไปปฏิบัติใช้อย่างเป็นรูปธรรม ผมเชื่อมั่นว่ากีฬาไม่ใช่แค่การแข่งขัน
แต่ยังมีศักยภาพในการเปลี่ยนแปลงพฤติกรรมและจิตใจของมนุษย์ ดังนั้น ผมจึงเห็นด้วยว่าการนํากีฬามาใช้
เพื่อส่งเสริมการป้องกันอาชญากรรมและระบบยุติธรรม เป็นการริเริ่มที่จะนําไปสู่การพัฒนาที่มั่งคงยั่งยืน
อย่างแท้จริง ในฐานะรัฐมนตรีว่าการกระทรวงยุติธรรม ผมมีความยินดีที่ยุทธศาสตร์ชาติด้านการพัฒนา
และเสริมสร้างศักยภาพทรัพยากรมนุษย์ของประเทศไทย ภายใต้แผนยุทธศาสตร์ชาติระยะ ๒๐ ปี
พ.ศ. ๒๕๖๑ - ๒๕๘๐ ได้ส่งเสริมให้มีการใช้กีฬาเพื่อสร้างคุณค่าทางสังคมและพัฒนาประเทศ
ซึ่งกระทรวงยุติธรรมภายใต้บทบาทนําของกรมพินิจและคุ้มครองเด็กและเยาวชน
ก็ได้มีการกําหนดนโยบายและแนวทางการดําเนินงานภายใต้กรอบนโยบายดังกล่าว
โดยเฉพาะในส่วนของความพยายามในการลดการก่ออาชญากรรมโดยเด็กและเยาวชน
ซึ่งเด็กและเยาวชนที่เข้าสู่กระบวนการยุติธรรม โดยนําโครงการกีฬาต่างๆ มาใช้เป็นส่วนหนึ่ง
ในการพัฒนาและเปลี่ยนแปลงความคิดทัศนคติ พฤติกรรม ร่างกาย จิตใจ รวมไปถึงทักษะชีวิต การศึกษา และอาชีพ
เพื่อให้เด็กและเยาวชนเหล่านี้สามารถกลับคืนสู่สังคมได้อย่างปกติสุข และไม่กลับไปกระทําผิดซ้ําอีก
รัฐบาลไทย-ข่าวทำเนียบรัฐบาล-รพ.ระนองได้งบกว่า 150 ล้านบาท สร้างตึกรองรับผู้ป่วยหนักพร้อมด้วยอุปกรณ์
วันอาทิตย์ที่ 27 สิงหาคม 2560
รพ.ระนองได้งบกว่า 150 ล้านบาท สร้างตึกรองรับผู้ป่วยหนักพร้อมด้วยอุปกรณ์
ปลัดกระทรวงสาธารณสุขวางศิลาฤกษ์อาคารอุบัติเหตุ-หออภิบาลผู้ป่วยหนัก ที่มีโครงสร้างต้านแผ่นดินไหว
ปลัดกระทรวงสาธารณสุขวางศิลาฤกษ์อาคารอุบัติเหตุ-หออภิบาลผู้ป่วยหนัก ที่มีโครงสร้างต้านแผ่นดินไหว โรงพยาบาลระนอง รองรับผู้ป่วยในพื้นที่ลดปัญหาความแออัด เพิ่มจํานวนเตียงและห้องผ่าตัดมากขึ้น ประชาชนได้รับบริการสุขภาพที่มีคุณภาพมาตรฐาน
วันนี้ (27 สิงหาคม 2560)นายแพทย์โสภณ เมฆธน ปลัดกระทรวงสาธารณสุขให้สัมภาษณ์ภายหลังเป็นประธานในพิธีวางศิลาฤกษ์อาคารอุบัติเหตุ-หออภิบาลผู้ป่วยหนักและผ่าตัดโรงพยาบาลระนอง จังหวัดระนองเพื่อยกระดับการให้บริการทางการแพทย์ที่ยุ่งยากซับซ้อนรองรับประชาชนที่อยู่ในเขต 11 ว่า กระทรวงสาธารณสุข ได้ให้ความสําคัญในนโยบายการพัฒนางานด้านสาธารณสุข ในทุกๆด้าน ให้เกิดประโยชน์กับสุขภาพของประชาชนทุกกลุ่มวัยรวมทั้งพัฒนาเครือข่ายโรงพยาบาลส่งเสริมสุขภาพตําบล ให้สามารถดูแลผู้ป่วยและประชาชนอย่างมีคุณภาพและประชาชนเข้าถึงบริการ ซึ่งจังหวัดระนอง ได้รับการพิจารณาการจัดสรรงบประมาณ149,359,000 บาท ก่อสร้างอาคารอุบัติเหตุ-หออภิบาลผู้ป่วยหนักและผ่าตัดซึ่งจะแล้วเสร็จในวันที่ 1 มกราคม 2562
สําหรับอาคารนี้เป็นอาคาร 4 ชั้น พื้นที่ใช้สอยประมาณ 5,817 ตารางเมตร เป็นอาคารที่มีโครงสร้างต้านแผ่นดินไหว โดยชั้นที่ 1 ห้องผู้ป่วยอุบัติเหตุ-ฉุกเฉิน(ER)ชั้นที่ 2 ห้องไตเทียมและห้องผู้ป่วยหนัก(ICU)ชั้นที่ 3 ห้องผ่าตัด(OR)และชั้นที่ 4 ห้องประชุม ส่งผลดีต่อการบริการผู้ป่วยนอกและผู้ป่วยในซึ่งปัจจุบันมีผู้ป่วยมารับบริการทุกประเภท 1249 ราย/วัน แยกเป็นจํานวนผู้ป่วยนอกที่มารับบริการเฉลี่ย 1,227 ราย/วันผู้รับบริการที่ห้องฉุกเฉินเฉลี่ย 113 ราย/วัน ลดความแออัด เพิ่มสิ่งอํานวยความสะดวกต่างๆ รองรับเทคโนโลยีทางการแพทย์ที่เพิ่มขึ้นสามารถรองรับผู้ป่วยอุบัติเหตุได้มากขึ้น มีจํานวนเตียงผู้ป่วยหนักมากขึ้น และมีห้องผ่าตัดที่สะดวกสบายมากขึ้น และประชาชนได้รับการบริการสุขภาพที่มีคุณภาพมาตรฐานในจังหวัดระนอง พื้นที่ใกล้เคียง และนักท่องเที่ยว
ทั้งนี้โรงพยาบาลระนองเป็นโรงพยาบาลทั่วไป ขนาด300เตียง ให้บริการดูแลผู้ป่วยทั่วไปและผู้ป่วยที่มีความซับซ้อน ผู้ป่วยเฉพาะทางบางสาขา ได้แก่ โรคทางอายุรกรรมทั่วไป อายุรกรรมโรคไต ศัลยกรรมทั่วไป ศัลยกรรมกระดูกและข้อ ตา หูคอจมูก กุมารเวชกรรมทั่วไป สูตินรีเวชกรรม การแพทย์แผนไทยและแพทย์ทางเลือก ล่าสุดมีอาคารฟื้นฟูสภาพด้วยแพทย์ทางเลือกที่สนองต่อยุทธศาสตร์จังหวัดระนองเป็นเมืองท่องเที่ยวเชิงสุขภาพ ดูแลสุขภาพและกระตุ้นเศรษฐกิจของจังหวัด โดยนําสปาทางการแพทย์กับการแพทย์ทางเลือกมาใช้ฟื้นฟูสภาพผู้ป่วย กลุ่มนักท่องเที่ยวและประชาชนทั่วไป โดยใช้ธาราบําบัดนําน้ําแร่ร้อนธรรมชาติมาใช้ในสระธาราบําบัดของอาคารฟื้นฟูฯ ด้วยงบ 140 ล้านบาท ซึ่งจะเปิดบริการครบวงจรในเดือนธันวาคม 2560 ดูแลผู้ป่วยที่มีปัญหาการเคลื่อนไหวจากระบบประสาทและกล้ามเนื้อ จากโรคอัมพฤกษ์ อัมพาต กระดูกหัก น้ําหนักมาก และเด็กที่มีปัญหาการเคลื่อนไหวเป็นต้น และยังมีคลินิกกายภาพบําบัดรองรับด้วยเครื่องมือกายภาพบําบัดรุ่นใหม่ล่าสุด
จากการพัฒนาครั้งนี้นอกจากจะดูแลประชาชนทั้ง 5 อําเภอในจังหวัดระนอง และอําเภอพื้นที่รอยต่อ เช่น อําเภอพะโต๊ะ จังหวัดชุมพร รวมทั้งประชากรพม่าทั้งที่อาศัยในจังหวัดระนองและจังหวัดเกาะสอง ในประเทศพม่าแล้วยังรองรับประชาชนในเขตสุขภาพที่ 11ได้แก่ จังหวัดชุมพร นครศรีธรรมราช สุราษฎร์ธานี กระบี่ พังงา ภูเก็ต ระนองให้ได้รับการดูสุขภาพที่ดีขึ้นด้วย
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่เพื่อติดตามการขับเคลื่อนนโยบายของรัฐบาล ณ จังหวัดร้อยเอ็ด
วันจันทร์ที่ 17 ตุลาคม 2559
นายกรัฐมนตรีเตรียมลงพื้นที่เพื่อติดตามการขับเคลื่อนนโยบายของรัฐบาล ณ จังหวัดร้อยเอ็ด
นายกรัฐมนตรีเตรียมลงพื้นที่เพื่อติดตามการขับเคลื่อนนโยบายของรัฐบาล ณ จังหวัดร้อยเอ็ด
พลเอก ประยุทธ์ จันทร์โอชา นายกรัฐมนตรี มีกําหนดการไปปฏิบัติราชการ ณ จังหวัดร้อยเอ็ด ในวันพุธ ที่ 24 สิงหาคม 2559 นี้ โดยมีกําหนดการดังนี้ ช่วงเช้า เวลาประมาณ 08.45 น. ณ ห้องประชุมกันเกรา ชั้น 3 โรงแรมราชภัฏกรีนวิว มหาวิทยาลัยราชภัฎร้อยเอ็ด นายกรัฐมนตรีจะเข้าร่วมประชุมเพื่อติดตามการขับเคลื่อนนโยบายของรัฐบาลกับหัวหน้าส่วนราชการ ภาคเอกชน และภาคส่วนที่เกี่ยวข้อง โดยทางจังหวัดร้อยเอ็ดเตรียมเสนอยุทธศาสตร์การพัฒนาเศรษฐกิจด้วยโมเดล “ร้อยเอ็ด 4.101” เพื่อสร้างความเข้มแข็งให้กับภาคเศรษฐกิจของจังหวัดและนําไปสู่ภาวะที่เอื้อต่อการสร้างรายได้ สร้างโอกาส และสร้างคุณภาพชีวิตที่ดีขึ้นให้กับประชาชน โดยการนําคุณค่าศักยภาพของจังหวัดที่มีอยู่มาขับเคลื่อนการพัฒนาจังหวัด ได้แก่ 1.การปรับเปลี่ยนพัฒนาพื้นที่ทุ่งกลาร้องไห้ให้เป็นเขตพัฒนาเศรษฐกิจเพื่อสร้างมูลค่าเพิ่มข้าวหอมมะลิทุ่งกุลาโดยการนําเอาวิทยาศาสตร์ เทคโนโลยี และนวัตกรรมมาใช้ในการปรับโครงสร้างการผลิตและการสร้างมูลค่าข้าวหอมมะลิ 2.การพัฒนาจังหวัดร้อยเอ็ดให้เป็นพื้นที่เป้าหมายการท่องเที่ยว “สามเหลี่ยมการท่องเที่ยวสาเกตนคร”เพื่อเชื่อมโยงการท่องเที่ยวภายในจังหวัด 3.การขยายบทบาทความเป็นศูนย์กลางของภาคตะวันออกเฉียงเหนือตอนกลางของจังหวัดร้อยเอ็ด สู่ความเป็นพื้นที่ที่น่าสนใจทางด้านการลงทุนของภาคเอกชนในด้านอุตสาหกรรมแปรรูปผลผลิตการเกษตร ด้าน โลจิสติกส์ การสร้างโครงข่ายคมนาคมเพื่อเชื่อมโยงกับเส้นทาง East – West Economic Corridor เป็นต้น และ 4.การเพิ่มประสิทธิภาพโครงข่ายระบบชลประทานในลุ่มน้ําสําคัญเพื่อลดผลกระทบจากปัญหาอุทกภัย และภัยแล้งที่เกิดขึ้น ด้วยการพัฒนาระบบบริหารจัดการน้ําแบบบูรณาการในพื้นที่ลุ่มน้ํา หลังจากนั้น นายกรัฐมนตรีจะเยี่ยมชมนิทรรศการ และกิจกรรมต่าง ๆ ณ บริเวณด้านหน้าหอประชุม 60 พรรษา มหาวชิราลงกรณ์ ได้แก่ บริษัทประชารัฐรักสามัคคีร้อยเอ็ด (วิสาหกิจเพื่อสังคม) จํากัด งานวิจัยสู่อุตสาหกรรมเชิงพาณิชย์ ของมหาวิทยาลัยร้อยเอ็ด และข้าวหอมมะลิทุ่งกลาร้องไห้ร้อยเอ็ด จากนั้น นายกรัฐมนตรีจะพบปะกับประชาชนที่มาให้การต้อนรับ ในช่วงบ่าย ณ อ่างเก็บน้ําธวัชชัย อําเภอธวัชบุรี จังหวัดร้อยเอ็ด นายกรัฐมนตรีจะรับฟังบรรยายสุปการพัฒนาอ่างเก็บน้ําธวัชชัยด้วยรูปแบบประชารัฐเพื่อเป็นสวนสาธารณะเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เนื่องในวโรกาสทรงเจริญพระชนมพรรษา 60 พรรษา เพื่อพัฒนาเป็นแหล่งท่องเที่ยวเชิงอนุรักษ์ และเวลาประมาณ 15.50 น. นายกรัฐมนตรีเดินทางกลับกรุงเทพมหานคร
---------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนาเพื่อแสดงความเห็นต่อ (ร่าง)แผนปฏิบัติการดิจิทัลของกระทรวงอุตสาหกรรม พ.ศ. 2563-2565
วันพฤหัสบดีที่ 27 กุมภาพันธ์ 2563
ปลัดกอบชัยฯ เปิดการสัมมนาเพื่อแสดงความเห็นต่อ (ร่าง)แผนปฏิบัติการดิจิทัลของกระทรวงอุตสาหกรรม พ.ศ. 2563-2565
นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธาน  เปิดการสัมมนาเพื่อแสดงความเห็นต่อ (ร่าง) แผนปฎิบัติการดิจิทัลของกระทรวงอุตสาหกรรม พ.ศ. 2563-2565  ณ โรงแรมเดอะ ทวินทาวเวอร์ กรุงเทพฯ
วันนี้ (27 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรมเป็นประธาน เปิดการสัมมนาเพื่อแสดงความเห็นต่อ (ร่าง) แผนปฎิบัติการดิจิทัลของกระทรวงอุตสาหกรรม พ.ศ. 2563-2565 จากผู้ที่มีส่วนได้ส่วนเสียของกระทรวงอุตสาหกรรม เช่น สถาบันเครือข่าย หน่วยงานระดับกรมภายในกระทรวงอุตสาหกรรม และกอง/ศูนย์ในสังกัด กว่า 29 หน่วยงาน เพื่อรวบรวมข้อคิดเห็นข้อเสนอแนะที่สําคัญนําไปพัฒนาระบบและแผนปฎิบัติการดิจิทัลของกระทรวงอุตสาหกรรมต่อไป ณ โรงแรมเดอะ ทวินทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรี แจงการดำเนินการกรณีเหตุระเบิดในพื้นที่กรุงเทพฯ มีความคืบหน้าไปมาก
วันอังคารที่ 6 สิงหาคม 2562
นายกรัฐมนตรี แจงการดําเนินการกรณีเหตุระเบิดในพื้นที่กรุงเทพฯ มีความคืบหน้าไปมาก
นายกรัฐมนตรี ชี้แจงการดําเนินการต่อกรณีเหตุระเบิดในพื้นที่กรุงเทพฯ มีความคืบหน้าไปมาก โดยขอให้มั่นใจว่ารัฐบาลจะดําเนินการเรื่องนี้ให้ดีที่สุด
วันนี้ (6 สิงหาคม 2562) เวลา 12.45 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี ได้กล่าวถึงความคืบหน้าเกี่ยวกับการดําเนินการต่อกรณีเหตุระเบิดหลายพื้นที่ในกรุงเทพมหานครที่ผ่านมาว่า ได้รับทราบรายงานความคืบหน้าในการดําเนินการเรื่องดังกล่าวทุกวัน วันนี้ยังอยู่ในขั้นตอนสืบสวนสอบสวน ขณะนี้สามารถสอบหาผู้กระทําผิดเพิ่มขึ้นได้อีก 9 คนและกําลังมีการสืบหาต่อไป เพื่อนําผู้กระทําความผิดมาลงโทษตามกฎหมายให้ได้ ขอยืนยันว่าเจ้าหน้าที่ได้ดําเนินการตามกระบวนการยุติธรรม ทั้งวัตถุพยาน และพยานบุคคลต่าง ๆขอให้มั่นใจว่ารัฐบาลจะดําเนินการเรื่องนี้ให้ดีที่สุดพร้อมกันนี้ นายกรัฐมนตรียัง ได้กล่าวขอบคุณเจ้าหน้าที่ทุกฝ่าย รวมทั้งประชาชนที่ร่วมกันเป็นหูเป็นตาในการป้องกันรักษาความมั่นคงแบบองค์รวมเพราะการรักษาความมั่นคงและความปลอดภัยในชีวิตและทรัพย์สิน เริ่มจากชุมชน และประชาชนทุกคนสามารถช่วยภาครัฐได้อีกทางหนึ่ง
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-งานมหกรรมการศึกษา
วันอังคารที่ 27 สิงหาคม 2562
งานมหกรรมการศึกษา
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ  เป็นประธานพิธีเปิดงาน “มหกรรมการศึกษาแห่งชาติ : ก้าวสู่คุณภาพการศึกษาที่ดีกว่า”
เมื่อวันที่ 26 สิงหาคม 2562 คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เป็นประธานพิธีเปิดงาน “มหกรรมการศึกษาแห่งชาติ : ก้าวสู่คุณภาพการศึกษาที่ดีกว่า” ณ โรงแรมเดอะ เบอร์เคลีย์ ประตูน้ํา กรุงเทพฯ จัดโดยสํานักงานเลขาธิการสภาการศึกษา (สกศ.) โดยมีนายสุภัทร จําปาทอง เลขาธิการสภาการศึกษา พร้อมด้วยผู้บริหารการศึกษา ครู อาจารย์ และบุคลากรทางการศึกษา ตลอดจนผู้ปกครอง นักเรียนนักศึกษา เข้าร่วมงานกว่า 1,000 คน
รมช.ศึกษาธิการ กล่าวว่า ประเทศไทยได้กําหนดยุทธศาสตร์ชาติ ระยะ 20 ปี (พ.ศ. 2561–2580) เป็นกรอบสําหรับการดําเนินงานพัฒนาและเสริมสร้างศักยภาพทรัพยากรมนุษย์ให้ประเทศ พร้อมจะนําพาประเทศไปสู่ความมั่นคง มั่งคั่ง ยั่งยืน โดยจําเป็นจะต้องพัฒนาระบบและปัจจัยส่งเสริมที่เกี่ยวข้องไปพร้อมกัน ทั้งในส่วนของระบบการศึกษา นโยบายการศึกษา การจัดการเรียนการสอน การพัฒนาทักษะฝีมือที่สอดคล้องกับการพัฒนาคนในแต่ละช่วงวัย รวมทั้งให้ความสําคัญกับการส่งเสริมเทคโนโลยีและนวัตกรรมด้วย
สํานักงานเลขาธิการสภาการศึกษา (สกศ.) เป็นหน่วยงานสําคัญในการวางกรอบเป้าหมายและทิศทางการจัดการศึกษาของประเทศ ไม่ว่าจะเป็น นโยบาย แผนการศึกษาแห่งชาติ มาตรฐานการศึกษาของชาติ พระราชบัญญัติการศึกษาแห่งชาติ แผนปฏิรูปประเทศด้านการศึกษา รวมทั้งเป็นหน่วยงานหลักของการปฏิรูปการศึกษาในประเด็นต่าง ๆ จึงได้จัดงานมหกรรมการศึกษาแห่งชาติขึ้น เพื่อรับฟังเสียงสะท้อน และเป็นเวทีแลกเปลี่ยนความคิดเห็น อันจะเป็นประโยชน์ต่อการพัฒนาการศึกษาของประเทศ
โดยขอแนะให้น้อมนําศาสตร์พระราชา และหลักปรัชญาของเศรษฐกิจพอเพียง เป็นหลักคิดในการส่งเสริมการเรียนรู้ของคนทุกช่วงวัย ด้วยการเรียนรู้ตลอดชีวิต ส่งเสริมการเรียนรู้ที่หลากหลาย รวมทั้งยกระดับทักษะความสามารถคนไทยทุกช่วงวัย (Upskill, Reskill) ในระดับมหาวิทยาลัย หรือวิทยาลัยเกษตรและเทคโนโลยี ตามแนวคิดส่งเสริมการเรียนรู้ด้วยสติ (STI : Science Technology Innovation) โดยเรียนรู้จากผู้เชี่ยวชาญ/ปราชญ์ชาวบ้าน เพื่อเพิ่มโอกาสและช่องทางการเรียนรู้ที่หลากหลาย ในขณะเดียวกันก็สามารถสร้างรายได้ระหว่างเรียน มีความสุข และความภาคภูมิใจในความเป็นไทย มีความพร้อมคืนประโยชน์ให้กับสังคม และตอบแทนคุณแผ่นดินด้วย
ในส่วนของนโยบายส่งเสริมการเรียนภาษาคอมพิวเตอร์ (Coding) ซึ่งเป็นทักษะใหม่ที่ควรจะให้เรียนตั้งแต่ชั้นเล็ก ๆ หรือตั้งแต่ชั้นประถมศึกษา เพื่อสร้างระบบคิดวิเคราะห์ ทักษะคํานวณ ส่งเสริมการอ่าน และความคิดสร้างสรรค์ ตลอดจนสามารถนําไปปรับใช้ในชีวิตประจําวันได้ ตรงกับคําจํากัดความที่ว่า “Coding for all, all for coding” ซึ่งหากทําได้เช่นนี้ ก็ถือเป็นการปฏิรูปการเรียนรู้สู่ผู้เรียนโดยตรง ในรูปแบบ Coding พิชิตยุคดิจิทัล
"ขอแสดงความชื่นชมและขอบคุณ สกศ. และหน่วยงานที่เกี่ยวข้อง ที่สละเวลามาร่วมเขียนประวัติศาสตร์หน้าใหม่ ของการปฏิรูปกระบวนการเรียนรู้ ที่เน้นความหลากหลายตอบสนองต่อการเปลี่ยนแปลงในศตวรรษที่ 21 ดังสุภาษิตจีนที่ว่า “ปลูกต้นไม้ใช้เวลา 10 ปี ปลูกคนใช้เวลา 100 ปี” เช่นเดียวกับการพัฒนาคนไทย เราต้องใจเย็นและเฝ้ารอการเจริญเติบโตของกําลังคน ที่มีความพร้อมและมีคุณภาพก้าวทันความเปลี่ยนแปลงของโลก แต่ยังคงไว้ซึ่งความภาคภูมิใจ และรักษาวัฒนธรรมประเพณีที่ดีงามของไทย" รมช.ศึกษาธิการ กล่าว
นวรัตน์ รามสูต, ณรีรัตน์ บุญหลัง: สรุป
ทิพย์สุดา ศรีษะแก้ว: ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-วศ. พัฒนาคุณภาพห้องปฏิบัติการด้านการทดสอบคุณค่าทางโภชนะของอาหารสัตว์ เพื่อประเมินความสามารถของห้องปฏิบัติการให้เป็นไปตามมาตรฐานสากล
วันอังคารที่ 26 พฤษภาคม 2563
วศ. พัฒนาคุณภาพห้องปฏิบัติการด้านการทดสอบคุณค่าทางโภชนะของอาหารสัตว์ เพื่อประเมินความสามารถของห้องปฏิบัติการให้เป็นไปตามมาตรฐานสากล
วศ. พัฒนาคุณภาพห้องปฏิบัติการด้านการทดสอบคุณค่าทางโภชนะของอาหารสัตว์ เพื่อประเมินความสามารถของห้องปฏิบัติการให้เป็นไปตามมาตรฐานสากล
กรมวิทยาศาสตร์บริการ (วศ.) โดย กองความสามารถห้องปฏิบัติการและรับรองผลิตภัณฑ์ สนับสนุนผู้ประกอบการที่ทําการทดสอบคุณภาพด้านอาหารและอาหารสัตว์ เพื่อประเมินสมรรถนะและพัฒนาคุณภาพห้องปฏิบัติการให้ได้ผลการทดสอบเป็นไปตามมาตรฐานสากล จึงได้จัดกิจกรรมทดสอบความชํานาญห้องปฏิบัติการ (proficiency testing, PT) โดยได้ดําเนินการจัดส่งตัวอย่างอาหารสัตว์ ให้แก่ห้องปฏิบัติการที่สมัครเข้าร่วมกิจกรรม จํานวน 130 ห้องปฏิบัติการ ประกอบด้วยห้องปฏิบัติการภายในประเทศ 123 หน่วยงาน และต่างประเทศ 7 หน่วยงาน เพื่อให้ห้องปฏิบัติการดําเนินการทดสอบผลการวัด ในรายการ Moisture, Protein, Crude fat, Crude fiber and Ash in feeding stuffs และส่งผลกลับมายังกลุ่มทดสอบความชํานาญห้องปฏิบัติการ ของกรมวิทยาศาสตร์บริการ ภายในวันที่ 8 พฤษภาคม 2563 เพื่อประเมินผลทางสถิติเปรียบเทียบผลการวัดระหว่างห้องปฏิบัติการต่อไป
อาหารสัตว์นับว่าเป็นสิ่งที่มีความสําคัญต่อการเลี้ยงสัตว์เป็นอย่างมาก ดังนั้นผู้เลี้ยงสัตว์และผู้ผลิตอาหารสัตว์ จึงควรให้ความสําคัญในการตรวจวิเคราะห์คุณค่าทางโภชนะทั้งวัตถุดิบที่นํามาผลิตและอาหารสัตว์ การทดสอบคุณค่าทางโภชนะอาหารสัตว์ โดยทั่วไปจะใช้วิธีทดสอบแบบประมาณ (proxinmate analysis) โดยหลักการวิธีนี้จะแบ่งกลุ่มโภชนะออกเป็น 6 กลุ่ม คือ ความชื้น (Moisture) โปรตีน (Protein) ไขมันรวม (Crude fat) กากหรือเยื่อใยรวม (Crude fiber) เถ้า (Ash) และคาร์โบไฮเดรตที่ย่อยได้ง่าย (nitrogen free extract, NFE)
ทั้งนี้การเข้าร่วมกิจกรรมทดสอบความชํานาญห้องปฏิบัติการ ถือเป็นการประกันคุณภาพผลการทดสอบอย่างหนึ่งของห้องปฏิบัติการทดสอบที่ได้รับการรับรองระบบคุณภาพตามมาตรฐาน ISO/IEC17025 เพื่อให้เกิดความน่าเชื่อถือในผลการทดสอบว่ามีความแม่นยํา ถูกต้อง รวมถึงเป็นที่ยอมรับทั้งหน่วยงานภาครัฐและเอกชนที่ส่งตัวอย่างมาทดสอบ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐบาลเร่งแก้ไขปัญหาราคาข้าวเหนียว
วันจันทร์ที่ 2 กันยายน 2562
รัฐบาลเร่งแก้ไขปัญหาราคาข้าวเหนียว
วันอาทิตย์ที่ 1 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ไขปัญหาราคาข้าวเหนียวสูงเป็นประวัติการณ์ โดยควบคุมไม่ให้มีการกักตุนข้าวเหนียวเพื่อตรึงราคา เนื่องจากเป็นสินค้าควบคุม และหารือกับโรงสี ผู้ค้าข้าว และสหกรณ์ ผลิตข้าวเหนียวบรรจุถุงราคาพิเศษ เพื่อบรรเทาความเดือดร้อนของประชาชน รวมทั้งวางแผนแก้ไขปัญหาในระยะต่อไปด้วย สําหรับการขับเคลื่อนเศรษฐกิจของประเทศนอกจากมาตรการกระตุ้นในระยะเร่งด่วนที่กําลังดําเนินการแล้ว จะเร่งกระตุ้นให้เกิดการลงทุนใช้จ่ายระยะยาว เช่น การใช้ยางภายในประเทศ การนําน้ํามันปาล์มไปผลิตกระแสไฟฟ้า การนําผลงานวิจัยไปใช้อย่างเป็นรูปธรรม นโยบายเศรษฐกิจ BCG Model เป็นต้น โดยยืนยันว่ารัฐบาลให้ความสําคัญกับทุกปัญหาความเดือดร้อนของประชาชนและแก้ไขต่อเนื่องเพื่อให้เกิดผลโดยเร็ว
รัฐบาลไทย-ข่าวทำเนียบรัฐบาล-กระทรวงเกษตรฯ แถลงผลการตรวจสอบและจัดทำเครื่องหมายแสดงอัตลักษณ์เรือประมง ในช่วงที่ 1 สำเร็จไปเกือบ 80 % ลุยต่อช่วงที่ 2 ยืนยันสิ้น พ.ค.นี้
วันศุกร์ที่ 19 พฤษภาคม 2560
กระทรวงเกษตรฯ แถลงผลการตรวจสอบและจัดทําเครื่องหมายแสดงอัตลักษณ์เรือประมง ในช่วงที่ 1 สําเร็จไปเกือบ 80 % ลุยต่อช่วงที่ 2 ยืนยันสิ้น พ.ค.นี้
กระทรวงเกษตรฯ แถลงผลการตรวจสอบและจัดทําเครื่องหมายแสดงอัตลักษณ์เรือประมง ในช่วงที่ 1 สําเร็จไปเกือบ 80 % ลุยต่อช่วงที่ 2 ยืนยันสิ้น พ.ค.นี้ ฐานข้อมูลเรือประมงของไทยเรียบร้อยแน่นนอน
พลเอก ฉัตรชัย สาริกัลยะ รัฐมนตรีว่าการ กระทรวงเกษตรและสหกรณ์ เปิดเผยว่า จากคําสั่งคณะรักษาความสงบแห่งชาติ ที่ 22/2560 ได้ให้ผู้ประกอบการนําเรือมาตรวจสอบและจัดทําอัตลักษณ์ เพื่อที่จะให้เรือประมงทุกลํามีรายละเอียดที่ถูกต้องเป็นปัจจุบันและสามารถระบุตัวตนได้ชัดเจน อันจะทําให้เกิดความมั่นใจในการที่จะบริหารจัดการกองเรือประมงของไทยในอนาคต ตั้งแต่กลางเดือนเมษายนที่ผ่านมา และให้เจ้าหน้าที่ 3 ฝ่าย ได้แก่ กรมเจ้าท่า ศปมผ. และ กรมประมง ร่วมดําเนินการตรวจวัดเรือประมงพาณิชย์ขนาดตั้งแต่ 10 ตันกรอสขึ้นไป จํานวนกว่า 15,555 ลํา โดยให้ผู้ประกอบการประมงนําเรือมาแสดงตน เพื่อตรวจวัดและจัดทําอัตลักษณ์ประจําเรือ ทั้งเรือที่มีทะเบียนเรือทั้งที่มีใบอนุญาตและไม่มีใบอนุญาตทําการประมง หรือเรือที่ถูกเพิกถอนทะเบียนไปแล้ว
ด้าน นางอุมาพร พิมลบุตร รองอธิบดีกรมประมง กล่าวเพิ่มเติมว่า ผลการดําเนินการตรวจวัดและจัดทําอัตลักษณ์เรือในช่วงแรกได้ดําเนินการเสร็จสิ้นลงแล้ว พบว่ามีผู้ประกอบการนําเรือมาดําเนินการทั้งสิ้น จํานวน 11,852 ลํา (ข้อมูล ณ 18 พ.ค.60) และขณะนี้ได้เร่งให้มีการดําเนินการปรับปรุงข้อมูลในทะเบียนเรือประมง ใบอนุญาตใช้เรือประมง ตลอดจนออกใบอนุญาตทําการประมงพาณิชย์ให้ถูกต้องเรียบร้อยแล้ว สําหรับเรือที่นํามาตรวจวัดและจัดทําอัตลักษณ์เรือ
สําหรับช่วงเวลาต่อไปผู้ประกอบการที่ยังไม่ได้นําเรือมาให้ตรวจวัด ให้นําเรือมาตรวจวัดและจัดทําอัตลักษณ์ให้ถูกต้อง หรือหากเรือที่ตนเองมีชื่อครอบครองอยู่มีสภาพชํารุด ไม่สามารถใช้งานได้อีก ให้นําหลักฐานมาแสดงตน และแจ้งต่อเจ้าหน้าที่เพื่อที่จะได้มีการปรับปรุงฐานข้อมูลเรือประมงไทยให้เป็นปัจจุบัน โดยภายในสิ้นเดือนพฤษภาคมนี้ ฐานข้อมูลเรือประมงของไทยจะถูกต้อง ครบถ้วน และเป็นปัจจุบัน
...............................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.วธ.ร่วมพิธีเปิดกิจกรรมจิตอาสา“ปันสุข ปลูกรัก”เพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
วันพฤหัสบดีที่ 13 สิงหาคม 2563
รมว.วธ.ร่วมพิธีเปิดกิจกรรมจิตอาสา“ปันสุข ปลูกรัก”เพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
รมว.วธ. ร่วมพิธีเปิดกิจกรรมจิตอาสา “ปันสุข ปลูกรัก” เพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
วันที่ ๑๑ สิงหาคม ๒๕๖๓ เวลา ๐๙.๐๐ น. พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา เป็นประธานเปิดกิจกรรมจิตอาสา “ปันสุข ปลูกรัก” เพื่อเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ โดยร่วมทํากิจกรรมกับตัวแทนเด็กชายบ้านปากเกร็ด ได้แก่ การปล่อยปลา ปลูกผักอินทรีย์ เพาะเห็ด รวมทั้งแลกเปลี่ยนความคิดกับผู้แทนเยาวชนจากสถานสงเคราะห์ คุณแม่เลี้ยงเดี่ยว และเลี้ยงอาหารให้แก่เด็กในความอุปการะ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะรัฐมนตรีและคู่สมรส ผู้แทนสมาคมแม่บ้านเหล่าทัพ สมาคมแม่บ้านตํารวจ สภาสตรีแห่งชาติในพระบรมราชินูปถัมภ์ และตัวแทนนิสิตจากมหาวิทยาลัยเกษตรศาสตร์ เข้าร่วมกิจกรรม ณ สถานสงเคราะห์เด็กชายบ้านปากเกร็ด อําเภอปากเกร็ด จังหวัดนนทบุรี
รัฐบาลไทย-ข่าวทำเนียบรัฐบาล-รมต.อุตตม บรรยายพิเศษ งานสัมมนา Game Changer เกมใหม่ เปลี่ยนอนาคต
วันพุธที่ 23 พฤษภาคม 2561
รมต.อุตตม บรรยายพิเศษ งานสัมมนา Game Changer เกมใหม่ เปลี่ยนอนาคต
รองนายกรัฐมนตรี พร้อมด้วย  รัฐมนตรีว่าการกระทรวงอุตสาหกรรม ร่วมงานสัมมนา "Game Changer...เกมใหม่ เปลี่ยน อนาคต"   ณ ห้องนภาลัย บอลลูม โรงแรมดุสิตธานี
วันนี้ (23 พ.ค. 61) ดร.สมคิด จาตุศรีพิทักษ์ รองนายกรัฐมนตรี พร้อมด้วย นายอุตตม สาวนายน รัฐมนตรีว่าการกระทรวงอุตสาหกรรม ร่วมงานสัมมนา "Game Changer...เกมใหม่ เปลี่ยน อนาคต" พร้อมร่วมบรรยายพิเศษ โดยมีนายฐากูร บุนปาน กรรมการผู้จัดการ บริษัท มติชน จํากัด (มหาชน) ให้การต้อนรับ พร้อมแขกผู้มีเกียรติและสื่อมวลชน เข้าร่วม ณ ห้องนภาลัย บอลลูม โรงแรมดุสิตธานี
รัฐมนตรีอุตตมฯ กล่าวว่า ภาพรวมเศรษฐกิจของประเทศในขณะนี้ กําลังเข้าสู่สภาวะการฟื้นตัว สังเกตจากตัวเลขที่มีแนวโน้มเพิ่มสูงขึ้นในหลายๆด้าน ไม่ว่าจะเป็น อัตราการเติบโตของ GDP อัตราการส่งออก ดัชนีผลผลิตอุตสาหกรรม และอัตราการใช้กําลังผลิต ในส่วนของด้านการลงทุน นอกจากการลงทุนภายในประเทศแล้ว ยังมีอัตราการลงทุนของต่างประเทศเพิ่มมากขึ้นด้วย เนื่องจากนโยบายการปฏิรูปประเทศไทยในแนวทาง Thailand 4.0 คือการเปลี่ยน 3 กับดัก ได้แก่ กับดักประเทศรายได้ปานกลาง กับดักความเหลื่อมล้ํา ความไม่เท่าเทียม และกับดักความไม่สมดุลในการพัฒนา สู่การปรับเปลี่ยนเป็น 3 กลไก ได้แก่ กลไกการเพิ่มขีดความสามารถในการแข่งขัน กลไกการสร้างความเติบโตจากภายใน และกลไกการพัฒนาอย่างสมดุล คือการปรับโครงสร้างเศรษฐกิจไปสู่การเป็น Value based Innovation Driven Economy หรือ เศรษฐกิจที่ขับเคลื่อนด้วยนวัตกรรม